cyanic-selkie/wikianc huggingface dataset:
Sjoukje Hooymaayer
Sjoukje Hooymaayer (echte namme: Sjoukje Marijke Hooijmaaijer; Laren (Noard-Hollân), 27 july 1940 – Hilfertsom, 19 septimber 2018) wie in Nederlânske aktrise.
Telefyzjewurk
Op telefyzje wie se te sjen yn ûnder oaren de rol fan keningin yn Vorstenschool fan Multatuli en yn Verhalen van Boccaccio. Teffens hie se twa lietsjesprogramma's mei de Belgyske sjonger Miel Cools en in programma mei lieten fan Boris Vian yn 'e mande mei André van den Heuvel.
By it grutte publyk waard se ferneamd troch har rol fan dokter Lydie van der Ploeg yn de suksesfolle VARA-rige Zeg 'ns AAA. It programma wûn yn 1984 de Gouden Televizier-Ring. Nei Zeg 'ns AAA spile se yn de telefyzjerige Zonder Ernst; dêryn hie se de rol fan Jet, dochter fan Ellen Vogel, mem fan Ellemijn Veldhuijzen van Zanten en freondinne fan Marnix Kappers.
Priveelibben
Hooymaayer wie troud mei akteur en regisseur René Lobo (1940-2015). Yn april 2018 waard bekend dat sy in foardere stadium fan aaistôkkanker hie. Fuortdêrnei liet se witte, dat se har net behannelje liet. In moanne letter stie se yn teäter Carré foar de lêste kear yn de musical My Fair Lady. Sjoukje Hooymaayer ferstoar yn septimber 2018 yn de âldens fan 78 jier. Sy waard beïerdige op begraafplak Zorgvlied yn Amsterdam.
Miguel de Barrios
Libben
Yn Brussel brocht er guon fan syn lokkichste jierren troch, iroanysk genôch yn it selskip fan 'e Spaanske en Portegeeske eallju dy't him ferachte hawwe soene om syn komôf, as se der fan witten hiene. Al rillegau klom er op ta de rang fan kaptein. Yn 1662 wertroude er mei Abigail, in dochter fan Isaac de Pina. Brussel wie ek wêr't er syn bêste literêre wurken skreau, lykas syn Flor de Apolo ("De Blom fan Apollo"), in bondel dy't û.m. 62 sonnetten en de trije komeedzjes El Canto Junto al Encanto, Pedir Favor al Contrario en El Español en Orán omfette. Fierders risselwearre er om syn magnum opus te skriuwen, in epos oer de Pentateûch, dat er ferdiele woe yn tolve parten, dy't elts oan in oare Jeropeeske hearsker opdroegen wurde soene. Hy woe it Imperio de Dios en la Harmonia del Mundo ("It Ryk Gods yn 'e Harmony fan 'e Wrâld") neame, en wie al gâns in ein hinne mei syn plannen, doe't de pleatslike rie fan warders en rabbinen him der tastimming foar wegere, mei't se bang wiene dat it wurk de wet fan God besmodzgje soe.
Kryststâl
Yn de kryststâl komme Joazef en Marije, in krêbe mei it hillich bern, in ingel, de hoeders mei harren skiep, in okse en in ezel foar. Eartiids waard de stâl nei Sinterklaas opsteld en Jezus pas op de Krystjûn yn de krêbe lein. De trije keningen Kaspar, Balthasar en Melchior bleaune ynearsten mei harren kamielen op ôfstân (dy wiene ommers noch ûnderweis) en krigen pas op it feest fan de Epifany in plakje in de stâl. Foarhinne bleau de stâl meastentiids dan noch in wike stean. Hjoeddedei stekt it wat minder nau en wurdt de stâl fakentiden fuort mei alle bylden opset, mar yn de tsjerken wurdt de folchoarder lykwols krekter hantearre. thumb|left|275px|De kryststâl fan de [[Marije Bertetsjerke (Dronryp)|Marije-Bertetsjerke, De Ryp (2017)]] De hillige Fransiskus fan Assisy naam it inisjatyf om foar it earst de kryststâl op te stellen. Yn 1223 liet er yn it Italjaanske Greccio in stâl mei libbene bisten meitsje om sa it ferhaal foar de minsken dy't net lêze koene oanskôglik te meitsjen. Yn tsjerken waard it krystferhaal om deselde roai hinne jimmeroan faker yn it dekor fan it stâl neispile. Yn de 16e iuw wiene sokke krystútfierings yn tsjerken wilens oeral hiel gewoan woarn, mar nei't de pastoars har' nocht krigen fan alle drokte dy't de útfierings mei harren mei brochten, ferdwûn de stâl nei bûten en ûntstie der in stâl mei bylden en opsette bisten. Yn de 19e iuw ferskynden de earste kryststallen yn hûshâldings fan, earst noch allinne yn rike fermiddens.
Jaylene Rio
Libben en karriêre
Neffens de Internet Adult Film Database (IAFD) hat Rio sûnt har debút, yn 2008, yn likernôch 45 pornofilms spile, û.m. foar sokke foaroansteande labels as Digital Sin, Hustler Video, Evil Angel, Devil's Film en New Sensations. Ek hat se in protte wurke foar pornosites op it ynternet, lykas BangBros en Brazzers. Dêrnjonken posearre hja ek as neakenmodel foar ferskate neakenblêden fan it grutte-boarstesjenre, wêrûnder Score, wêrfoar't hja ek yn in stikmannich fideo's ferskynde. Njonken har aktear- en modellewurk is Rio ek beskikber as eskort.
Wiikwemkoong Unôfstiene Earste Naasje
Kultuer
Yn it Wiikwemkoong Unôfstiene Yndianereservaat wurdt elts jier yn it earste wykein fan augustus de powwow fan 'e Wiikwemkoong Unôfstiene Earste Naasje holden, dy't bekend stiet ûnder de namme fan it Wiikwemkoong Kultureel Festival. Neffens de organisators is dat de grutste en âldste powwow fan Eastlik Kanada, en it wurdt beskôge as ien fan 'e wichtichste powwows fan hiel Noard-Amearika. Der komt in protte folk op ôf, net yn it lêste plak Yndiaanske dûnsers dy't meidogge oan wedstriden yn ferskate kategoryen foar alle leeftiden.
Swarte Koallen
Libben
Op 4 july 1874 waard it doarp fan Swarte Koallen oan 'e Windrivier yn 'e steat Wyoming oanfallen troch in detasjemint fan it Amerikaanske 2de Kavaleryrezjimint en de begeliedende Sjosjoanske ferkenners dêrfan. Yn 'e bloedige striid fûnen 26 Arapaho, 4 soldaten en 4 ferkenners de dea, wylst sa'n 20 Arapaho ferwûne rekken. Swarte Koallen en syn krigers wisten lykwols langernôch stân te hâlden om 'e froulju en bern in kâns te jaan om te ûntkommen, wêrnei't se sels fjochtsjendewei fuortgloepen. Nei dit gefjocht, wêrby't Swarte Koallen slim ferwûne rekke oan syn boarst, besleat er om him oer te jaan.
Hertz (ienheid)
Formulenotaasje
Yn natuerkundige formules wurdt de frekwinsje faak net útdrukt yn hertz, mar yn in mear tapaslike ienheid as radialen per sekonde. Men sprekt dan oer hoeksnelheid of hoekfrekwinsje. Ien radiaal per sekonde komt oerien mei 2π kear de trillingsfrekwinsje yn Hz. It symboal yn dat soarte formules is ω (omega).
De Leafde fan Don Perlimplín en Belisa yn Syn Tún
Ynhâld
It stik fertelt it ferhaal fan in frijfeint op jierren, don Perlimplín, dy't troch syn tsjinstfaam Marcolfa bepraat wurdt om te trouwen, mei't sysels ek âlder wurdt en der net altiten wêze sil om foar him te soargjen. Don Perlimplín hat der syn twifels oer, mar beslút har rie dochs op te folgjen, en trout mei de folle jongere en foar him folslein ûngaadlike Belisa. Dyselde hat him inkeld tawurd jûn om't har deune mem har wiismakke hie dat in houlik mei in rike âldere man har nammenste oantrekliker meitsje soe foar oare manlju. Oan it begjin fan 'e houliksnacht falt it doek, want, sa wurdt it publyk ferteld, guon dingen hoege oaren net te sjen.
Presintaasje fan Jezus yn de Timpel
Skiednis
thumb|250px|left|Presintaasje fan Jezus yn de Timpel (Ambrogio Lorenzetti) Wylst oarspronklik it ferhaal fan Lukas sintraal stie by it feest, waarden der al gau oare saken oan tafoege. De presintaasje fan de Hear, dy't neffens it Nij-Testamintyske krystferhaal yn Betlehem berne is, waard de earste yntocht fan Jezus yn de Davidstêd Jeruzalim. Neffens in âld gebrûk teagen eartiids alle bewenners fan in stêd harren kening yn 'e mjitte by syn earste yntocht en dat gebrûk waard al gau ek yn de liturgy yntegrearre. Oan de wei fan Jeruzalim nei Betlehem lei in kleaster, dat troch in frou mei de namme Hikelia stifte wie. Hikelia soe de muontsen kearsen meijûn ha, om dêrmei Kristus yn 'e mjitte te rinnen en dêrnei yn prosesje mei Jezus nei de hillige stêd te tsjen. Yn dy leginde woartelt de ljochtprosesje, dy't yn de 8e ieuw ynfierd waard en oant de dei fan hjoed yn katolike tsjerken in fest plak yn de liturgy fan de feestdei ynnimt (sjoch ek Lukas 2:32).
Wind River Yndianereservaat
Trivia
De film Wind River spilet yn it Wind River Yndianereservaat.
Lorenzo Staelens
(30 april 1964) is in eardere Belgysk fuotballer. Earder spile foar Kortrijk, Club Brugge, Anderlecht en Oita Trinita. spile ek yn it Belgysk fuotbalalvetal. Hy die mei oan it Wrâldkampioenskip 1990, it Wrâldkampioenskip 1994 en it Wrâldkampioenskip 1998.
Doña Rosita Is Frij Faam of De Taal fan de Blommen
Fryske oersetting
Doña Rosita la Soltera o Las Lenguaje de las Flores is ûnder de titel Doña Rosita Is Frij Faam of De Taal fan de Blommen nei it Frysk ta oerbrocht troch klassyk oersetter Klaas Bruinsma, dy't fral bekend is om syn ferfrysking fan û.m. Homêros syn Ilias en Odyssee. It waard yn in boekje fan 35 siden yn eigen behear útjûn, al waard dêrby neffens de gegevens yn it digitaal argyf fan Tresoar gjin jier oanjûn. De oersetting is yn te sjen by Tresoar ûnder oanfraachnû. 11041 fr folio bis.
Fraser Canyon
Skiednis
Oan 'e ûnderste útein fan 'e Fraser Canyon binne argeologyske fynsten opdobbe dy't derop wize dat de Stolo-Yndianen al yn dy krite wenne hawwe fanôf de tiid dat de Frasiergletsjer him oan 'e ein fan 'e lêste iistiid weromloek, om likernôch 10.000 f.Kr. hinne. Fierder streamop leit deunby Pavilion in oar argeologysk fynplak, Keatley Creek, dêr't bewenning tebekgiet oant likernôch 8000 f.Kr. De earste blanken dy't de Fraser Canyon besochten, wiene de leden fan 'e Britske ekspedysje fan Simon Fraser. Dy folgen yn july 1808 de letter nei harren lieder ferneamde rivier út it easten wei hast hielendal oan 'e see ta, foar't se troch fijannige krigers fan 'e Muskwiim-stamme weromdreaun waarden, it binnenlân yn. Ek de Fraser Canyon waard neitiid nei Simon Fraser ferneamd.
Alana Evans
Libben en karriêre
Mei achttjin jier troude se yn 1994 mei in man mei wa't se ien bern krige. Hja fêstigen har yn noardlik Kalifornje, dêr't se in oandiel yn in pleatslike stripklub oankochten. Evans begûn dêr te wurkjen as stripper en al rillegau dûnse hja ek yn oare klubs yn dy omkriten. Se ûntdiek doe dat de bekendste strippers, de saneamde feature dancers, bêst fertsjinje koene, en besefte dat se bekendheid nedich hie as sy dat ek woe. Evans besleat dat pornoaktrise wurde de bêste en fluchste manear wie om bekend te wurden en in protte fans te krijen.
Amy Brooke
Libben en karriêre
Amy Brooke waard yn 1988 berne yn Chicago. Op 'e middelbere skoalle wie se lid fan it cheerleaderstiim, en letter wurke se as servearster yn in Tilted Kilt Pub & Eatery, in saneamd "breastaurant" (in restaurant dat him foarstean lit op syn krap-klaaide servearsters). Ek hie se twa jier lang in baan yn 'e marketingsektor.
Neffens de Internet Adult Film Database (IAFD) spile se neitiid yn mear as 330 films, û.m. foar sokke foaroansteande labels as Zero Tolerance, Adam & Eve, Diabolic Video, Evil Angel, Jules Jordan Video, Sin City, Hustler Video, Wicked Pictures, Vivid Entertainment, Devil's Film, New Sensations, Shane's World, Digital Sin en Red Light District.
Lichemsskaaimerken
Op har lofterskouder hat se fjouwer Sineeske karakters stean, en de Ingelske nammen fan 'e fjouwer eleminten ("earth", "air", "fire" en "water") foarmje in rjochthoeke op har rjochterskouderblêd. Fierders hat Brooke in fee op har rjochterheup, it astrologyske symboal foar it stjerrebyld kreeft oan 'e binnenkant fan har rjochterpols, in tekst yn it Arabysk-Perzyske alfabet op 'e sydkant fan har lofterfoet, de tekst "love" op har lofterpols, en de tekst "fuck you!!" oer de sydkant fan har rjochtermulfinger.
Horst-Janssen-Museum
De basis fan de fêste kolleksje fan it museum waard nei Janssen syn dea yn 1995 lein mei it keapjen fan 1800 wurken út de Janssen-samling fan Carin- en Carl Vogel dy't mei Janssen befreone wiene. Janssen studearre earder oan de keunstakademy yn Hamburg dêr't Carl Vogel direkteur fan wie.
Katedraal fan St Albans
Skiednis
Mei de oanwaaks fan it tal muontsen fan fyftich nei mear as hûndert sette abt John fan Wallingford (1195–1214) útein mei in ferlinging fan de tsjerke nei it westen mei trije traveeën en de ferfanging fan it strange Normandyske front. It lege pyamidedak fan de Normandyske toer waard ôfbrutsen en ferfongen troch in nije, hegere smelle spits.
It grutte westlike raam waard yn de 15e iuw ynbrocht en ek yn dy iuw waard de spits ferwidere en waarden op de daken kantelen tafoege. Ek krige de katedraal nije ramen yn it transept en in nij doksaal.
20e iuw-21e iuw
Nei de Twadde Wrâldkriich waarden it oargel fernijd en nije banken tafoege. De fieringstoer hie in soad lest fan it semint fan Beckett, dat de romaanske stiennen skansearre. De oantaaste stiennen moasten ferfongen en yn it goede semint werom lein wurde troch ien man, Walter Barett. Ek it plafond fan de toer waard renovearre, lykas ek de muorrebeskildering fan it skip.
Genoatskap foar ut Behoud fan ut Franekers (foarbyldtekst)
Dizze side is opnaam as in foarbyld fan tekst yn it Frjentsjertersk.
Doëlstellings
De Genoaten probeare hun "taaltsy" su feul mogeluk te promoaten deur ut te praten en te skriven. Se erkenne dat ut Franekers op ferskillende manieren útsproken en skreven wurde kin. Se streve dernaar om, rekening houwend met dy ferskillen, ut Franekers su fast te lêgen in ut Franeker Woardeboek en de Taalgids foar ut Franekers dat dy houfast biede kinne foar hun dy ut prate en skrive. Se steune ut útgeven fan publikasys in ut Franekers en òrganiseare ferskillende aktiviteiten wêr 't ut Franekers un hoofdròl in speult.
Taalgids foar ut Franekers
Dit is geen learboek. Earder un naslagwerkje. Je kinne der, met behulp fan de inhoudsopgave, úthale wat je dinke noadug te hewwen. De Gids is der om onsekerheden furt te nimmen, nyt om út de kòp te learen. Útgangspunt is ut mòtto fan ut Genoatskap: Franekers bruke komt earst, Geef kin altyd nòg.
Skandebankjes
De ferhalen binne allegaar waar gebeurd. Se binne baseard op bronnen dy bewaard bleven binne in de argiven fan ut Nedergerecht, ut Hòf fan Fryslân, de Arrondissementsrechtbank en de Franeker Akademy. Se wurde allemaal bewaard bij Tresoar in Leewarden. Un spesjale bron, dy in feul ferhalen un humoristise rol speult, is ut bijnamenboekje De Keutelstoker. Dit boekje, dat baseard is op un hânskrift fan Paulus Scheltema, is in 1977 útgeven deur Telenga’s Drukkerij B.V. Ut bevat su ‘n 600 bijnamen fan Franekers út de perioade tussen ruwweg 1750 en 1825 en dat is krekt de perioade wêrin de meeste ferhalen hun ôfspeule.
Genoatskip foar it Behâld fan it Frjentsjertersk
It Genoatskip foar it Behâld fan it Frjentsjertersk (Frjentsjertersk en offisjeel: Genoatskap foar ut Behoud fan ut Franekers) is in Fryske feriening dy't yn 2014 oprjochte is troch in stikmannich Frjentsjerters en âld-Frjentsjerters mei grutte belangstelling foar (en soarch om) it Frjentsjerter stedsdialekt. Dizze organisaasje set him yn foar it gebrûk fan it Frjentsjertersk yn 'e breedste sin fan it wurd. It Genoatskip is in besletten feriening; men kin lid wurde op fersyk fan immen dy't al lid is, mar men kin jin ek oanmelde fia de webside fan 'e feriening. (By wize fan priuwke is dit artikel ek yn it Frjentsjertersk te lêzen.)
Michaeltsjerke (Mensingeweer)
De Michaeltsjerke is in tsjerkegebou yn Mensingeweer yn de provinsje Grinslân. It is in ienfâldige sealtsjerke út de 13e iuw. De toer is letter oanboud en 17e- of 18e-iuwsk. De tsjerke is eigendom fan de PKN-gemeente Liens-Mensingeweer.
Arapaho (folk)
De Arapaho (Ingelsk: Arapaho of Arapahoe) binne in lânseigen Yndiaansk folk fan 'e Grutte Flakten fan Noard-Amearika, dat oant djip yn 'e njoggentjinde iuw grutte dielen fan 'e hjoeddeistige Amerikaanske steaten Wyoming, Kolorado, Nebraska, Montana, Kansas en Oklahoma behearske. Hja ûnderholden fan âlds in politike en militêre alliânsje mei de oan har besibbe Sjajinnen (Cheyenne), en stiene sadwaande ek faak oan 'e kant fan 'e Sû (Sioux), dat ek Sjajinske bûnsgenoaten wiene. De Arapaho-taal heart ta de Algonkwynske famylje en is it naust besibbe oan 'e taal fan 'e Gro Wânt (Gros Ventre). Tsjin 1850 wiene de Arapaho útinoar fallen yn twa folksdielen, de Noardlike Arapaho en de Súdlike Arapaho. Tsjintwurdich diele de Noardlike Arapaho mei de Eastlike Sjosjoanen it Wind River Yndianereservaat fan Wyoming, wylst de Súdlike Arapaho mei de Súdlike Sjajinnen yn westlik Oklahoma libje.
Etymology
De Arapaho neame harrensels Hinono’eino, wat oerset wurde kin as "Us Folk" of "Us Slach Lju". Der besteane twa teoryen oer de oarsprong fan 'e namme "Arapaho". It soe ôflaat wêze kinne fan it wurd Tirapihu of Larapihu, út 'e taal fan 'e Pâny (Pawnee), dat "keaplju" betsjut (de Arapaho stiene der histoarysk sjoen om bekend dat se in protte hannel dreaune). In oare mooglikheid is dat it komt fan 'e namme dy't de Krieën (Crow) foar de Arapaho hiene: Alappaho’, wat "lju mei in soad tatoeaazjes" betsjut, ferwizend nei it Arapaho-brûkme om oer har hiele lichem lytse sirkeltsjes te tatoeëarjen.
Op 'e flakten
Oan 'e noardkant fan harren territoarium bedarren de Arapaho fia harren alliânsje mei de Sjajinnen, dat wer bûnsgenoaten wiene fan 'e Sû (Sioux), yn 'e ynfloedsfear fan dat machtige folk, dat de noardlike Grutte Flakten fierhinne dominearre. Fierders waard der fochten mei hast alle buorfolken: mei de Pâny (Pawnee), Omaha, Osadzje (Osage), Ponka (Ponca) en Kou (Kaw) yn it easten; mei de Krieën (Crow), Swartfuotten (Blackfeet), Gro Wânt (Gros Ventre), Arikara, Assiniboin (Assiniboine), Flakte-Kry (Plains Cree) en Flakte-Odjibwe (Plains Ojibwe) yn it noarden; mei de Sjosjoanen (Shoshone) en Jût (Ute) yn it westen; en mei de Apachen en inkeld de Navaho (Navajo) en Pueblo-Yndianen yn it suden.
Konflikten mei de blanken
Fan 'e 1850-er jierren ôf wiene der út en troch skermutselings tusken Arapaho-krigers en de Amerikanen, feroarsake troch de almar fierder geande kolonisaasje fan Yndiaansk lân troch de blanken. Yn novimber 1864 waard it freedsume doarp fan it Súdlik Sjajinske opperhaad Swarte Tsjettel, dy't in freon fan 'e Amerikanen wie, op ferriedlike wize oanfallen en útmoarde troch de territoriale milysje fan Kolorado, ûnder lieding fan kolonel John M. Chivington, wêrby't tusken de 150 en 200 Yndianen omkamen, meast froulju en bern. Ek guon Súdlike Arapaho dy't op dat stuit yn it doarp taholden (it opperhaad Lofterhân ynbegrepen), waarden slachtoffer fan dit Bloedbad fan Sand Creek.
Foar de Noardlike Arapaho gie de Kolorado-oarloch fan 1864-1865 frijwol naadleas oer yn 'e Oarloch fan Reade Wolk (1866-1868), wêrby't in Yndiaanske koälysje fan Lakota, Noardlike Sjajinnen en Noardlike Arapaho ûnder lieding fan it Oglala-opperhaad Reade Wolk focht om foar te kommen dat it Amerikaanske leger in rige forten stiftsje soe by it Bozeman Trail lâns, dat troch harren lân rûn. Yn dy oarloch wiene de Arapaho û.m. belutsen by it saneamde Fetterman-bloedbad of Fetterman-gefjocht, wêrby't de Yndianen in Amerikaansk kavalerydetasjemint fan 81 man ûnder lieding fan kaptein William J. Fetterman oan 'e lêste man ta útrûgen. Dat wie de grutste Amerikaanske nederlaach op 'e Grutte Flakten oant doe ta. De Oarloch fan Reade Wolk einige yn in oerwinning foar de Yndianen, dy't by it twadde Ferdrach fan Fort Laramie, yn 1868, grutte stikken lân taparte krigen.
Bûse
Soarten bûsen
Der besteane ferskillende soarten bûsen. By opnaaide bûsen is in stikje stof boppe-op in kleanstik naaid. It tsjinstelde dêrfan is in stekbûse, wêrby't it stikje stof oan 'e binnenkant fan it kleanstik fêstnaaid is. In flapbûse hat in stikje stof fan boppen dat oer de iepening hinne slein en mooglik mei in knoop of in rits ôfsletten wurde kin. Broeksbûsen binne faak ynnaaide bûsen, dy't de foarm hawwe fan in los omklaaisel, in soartemint pûde, dat oan in iepening yn it kleanstik fêstsit. In horloazjebûske, bedoeld foar in bûshorloazje, sjocht men ek noch faak yn broeken (benammen yn spikerbroeken), as in lytsere opnaaide bûse boppe-oan 'e ynnaaide bûse. Trochdat tsjintwurdich frijwol nimmen mear in bûshorloazje hat, wurdt dat soarte fan bûse mar komselden mear foar syn oarspronklike doel brûkt.
Max Tailleur
Libben en wurk
Syn biedwurd wie:
Karolingyske minuskel
Skaaimerken
thumb|Karolingyske minuskel Karolingyske minuskel wie uniform en wie maklik te lêzen en skriuwen. De letters wiene dúdlik en rûn fan foarm. Haadletters en romte tusken de wurden waarden standert yn de Karolingyske minuskel. Dêrmei waard besocht in kultureel feriene skrift op te setten yn it Karolingyske Ryk. Offisjele teksten waarden lykwols ek noch yn it Merovingyske skrift skreaun. Dokuminten dy't yn pleatslike talen, bygelyks yn it Goatysk of Angelsaksysk, skreaun wiene, hiene de oanstriid yn tradisjonele pleatslike skrift skreaun te wurden. It Karolingyske skrift hat oer it algemien minder ligatueren as oare skriften fan dy tiid, hoewol't de ligatueren et (&), æ, rt, st en ct gewoanlik brûkt waarden. De letter d ferskynde gauris yn unsiale foarm mei de stok hingjend nei lofts. De letter g wie winliken deselde as de moderne lytse letter yn pleats fan de gewoanlik yn it ferline brûkte unsiale ᵹ. De unsiale foarm fan de letter a wie gelyk oan de dûbele c (cc). Der wie ek in soad ynterpunksje, bygelyks it fraachteken oanwêzich, lykas yn it Beneventaanske skrift fan dy tiid. Yn it iere tiidrek fan it skrift, yn de tiid fan de hearskippij fan Karel de Grutte, waard der noch hieltyd ferskillende lettertypen fan de ferskillende regio's brûkt. It skrift bloeide yn de njoggende iuw doe't regionale farianten ta in ynternasjonale standert ûntjoegen. De moderne s en v begûnen te ferskinen yn pleats fan de ſ (lange s) en u. Fan de tsiende iuw ôf begûn it skrift stadichoan fannijs ta regionale fariante te ûntjaan. "Sturten" en "koppen" begûnen skean nei rjochts te hingjen mei fersieren deroan. Ek de letter w begûn te ferskinen. Dat tiidrek wurdt ek wol it Letkarolingyske skrift neamd, dat him sa stadichoan ta it Goatyske skrift ûntjoech.
Waadrinner (spoarmaterieel)
Nei 1998
thumb|200px|Waadrinner yn Noordned kleuren. Mei yngong fan 24 maaie 1998 soe de eksploitaasje fan de trije Fryske njonkenlinen oernaam wurde troch NoordNed. NoordNed wie in gearwurkingsferbân tusken NS Reizgers, de Veonn Groep (de busmaatskippij yn Fryslân en Drinte) en Rederij Doeksen (de rederij tusken Harns en de Waadeilannen Flylân en Terscherlling ). NoordNed soe it hiele regionale iepenbier ferfier yn de provinsje Fryslân fersoargje. Fanwege omstannichheden, dêrûnder ûntefredenheid ûnder it personiel, waard de startdatum in jier útsteld. Yn septimber 1998 waard de Veonn Groep oernaam troch Arriva. Arriva waard hjirtroch in partner yn NoordNed.
Willem Albeda
Albeda studearre ekonomy oan de Nederlandse Economische Hogeschool yn Rotterdam fan 1946 oant 1950. Hy promovearre 1957 yn de ekonomyske wittenskippen oan de Frije Universiteit yn Amsterdam op it proefskrift "De rol van de vakbeweging in de moderne maatschappij".
Ernesto Cardenal
Politike belutsenens
Yn 2011 makke Cardenal in rûnreis troch de Feriene Steaten, wêrby't er oan ferskate universiteiten lêzings joech. Dêrby soarge syn marxistyske ideology foar kontroverse. Sa kearde it Amerikaansk Genoatskip foar de Ferdigening fan Tradysje, Famylje en Besit (ASDTFP) him tsjin it oanheljen fan Cardenal troch roomske ynstituten lykas de jezuïtyske Xavier Universtiteit yn Cincinnati.
Brooke Mueller
Priveelibben
Yn har jongere jierren kaam Mueller ferskate kearen mei de plysje yn oanrekking. Sa waard se yn 1996 yn Palm Beach County, yn Floarida, oppakt foar riden ûnder ynfloed, en waard se yn maart 2001 yn Miami-Dade County arrestearre foar it besit fan kokaïne. Yn july 2011 foltôge se in ôfkickprogramma yn in iepen ferslavingsklinyk om fan har drankferslaving ôf te kommen. Yn 2013 waarden har bern lykwols by har út 'e hûs helle, wêrnei't dy úteinlik ûnder fâdij fan har broer Scott pleatst waarden. Under de regeling dy't doe troffen waard, bleaune de bern by Mueller yn 'e hûs, mar kaam har broer by har yn te wenjen. Yn desimber 2014 krige Mueller de folsleine sizzenskip oer har bern werom.
Sint-Willibrordustsjerke (Kloosterburen)
De Sint-Willibrordustsjerke is it tsjerkegebou Kloosterburen fan de roomsk-katolike Liudgerparochy, dêr't njonken Kloosterburen ek de plakken Bedum, Wehe-den Hoorn, Uithuizen en Delfsyl ûnder falle.
De Friezen
Yn alve haadstikken reizget Van Doorn op syn alve-en-tritichst troch Fryslân, in ferwizing nei de alve Fryske stêden en de tritich gritenijen. Troch syn pake fielt Flip him foar in kwart Fries, mar bliuwt dochs wat in bûtensteander. It skilt wol dat er it Frysk goed ferstiet en dat er dêrtroch de Friezen goed observearje kin, mar it sit him al wat yn 'e wei dat er nettsjinsteande alle taallessen dochs oansprutsen wurdt op syn skoalske Frysk. By de beskriuwing fan Fryske stêden giet de oandacht fan Van Doorn út nei stânbylden, museums en muorreteksten. Dêrbûten hat er omtinken foar it lânskip mei syn wetter, terpen, kwelders, stinzen, greidefûgels en it gea. De linen mei it ferline spylje in grutte rol yn it boek. Sa reizget de skriuwer nei plakken dy’t neamd wurde yn de stambeam dy’t er mei help fan ynternet makke hat. It boek giet oer besteande plakken en oer ferhalen fan echte minsken en wurdt ûnderboud mei safolle mooglik feitemateriaal. Hy makke in kar út alles wat er tsjinkaam en keas syn eigen ferhaallinen omdat lang net alles ferteld wurde koe.
Haadstikken
De earste Friezen setten har ta wenjen op terpen oan de Waadkust en Van Doorn reizge dêrom ek lâns de Waadkust tusken Harns en de tsien Dútske Halligen. Hallig Langeneß is ien fan de noch troch see omspielde terpen. It toant hoe 't de minsken yn lykwicht mei de see op terpen libben, foardat de kwelders bedike waarden. Fia plakken as it kleastermuseum yn it Grinslanner Aduard, Fryslân bûtendyks, de It Timpeltsje fan Ids en de Aldebiltdyk yn It Bilt komt hy by de Stiennen Man yn Harns.
Sint-Willibrordustsjerke (Kloosterburen)
Adema-0argel
Petrus van Oeckelen boude yn 1846 it oargel foar de tsjerke, dat mei ferhûze nei de nije basilyk. Yn 1890 woe it parochybestjoer fanwegen de steat fan it oargel ôf en sette it te keap. Yntusken kocht de parochy in "Amerikaansk oargel". Yn de jierren 1920 krige Joseph Adema út Amsterdam de opdracht in nij oargel te bouwen, dat yn 1925 yn gebrûk nommen waard. It oargel hie santjin registers.
De Friezen
Haadstikken
De hannelers tusken Amsterdam en Drylts reizgen oer de Sudersee. Earst oer Starum, mar sûnt de achttjinde iuw oer De Lemmer. It Wouda- en Hooglandgemaal hâlde Fryslân droech op Frysk Simmerpeil, 66 sintimeter ûnder NAP. De ekonomyske groei gie net hurd en Fryske doarpen hawwe dêrtroch in soad eigens behâlden, lykas Molkwar en Hylpen. Eartiids gie hast alle ferfier oer wetter en winterdeis oer iis. De toeristen wurdearje de ûnoantaaste romte en de wettersport makket gebrûk fan de ynfrastruktuer fan wetterwegen. Wol wurdt it lânskip oantaaste troch grutskalige lânbou. Dochs blike Friezen neffens ûndersikers it lokkichst te wêzen fan alle Nederlanners. Om mei Jopie Huisman syn wurdearring foar it gewoane. Van Doorn folget fierder de trekfearten en riedt Friezen oan om ekris oer te grins te sjen om trochkrongen te reitsjen fan de wielde yn eigen provinsje.
De âldste spoaren fan bewenning fan Noard-Nederlân lizze yn útrinners fan it Drintsk Plato en dêrmei yn it súdeasten fan Fryslân. It âlde lânskip waard yn de achttjinde iuw op grutte skaal nei de hân fan de minsken set. Neist de oanlis fan bûtenpleatsen soargen de turfgraverij, de ûntginnings en ruilferkaveling foar rjochte linen yn it kultuerlânskip. De kwelders toanden deselde strakke en rjochte patroanen fan lânoanmeitsjen. Lykas it lânskip keunstners beynfloedet, sa toane keunstners harren fizy op it lânskip. De natuerlike lânskippen fan skilders as Gerrit Benner en Ids Wiersma makken plak foar strakke en abstrakte wurk fan De Ploeg. Keunstners as Louis le Roy en Claudy Jongstra keazen foar gearwurking mei de natoer. Troch festedsking, de oanlis fan diken en spoaren en skaalfergrutting en it brûken fan keunstdong kaam de natoer mear en mear ûnder druk te stean. De hoantsen en greidefûgels as ljippen en skriezen hiene gjin kâns yn in monokultuer mei dêrtusken lytse stikjes oerbleune natoergebieten fan It Fryske Gea.
List fan Yslânske ambassadeurs yn Nederlân
Dit is in list fan Yslânske ambassadeurs yn Nederlân.
Anabasis (boek fan Ksenofon)
Ynhâld
Uteinlik metten de legers fan Syrus en Artakserkses inoar yn 'e Slach by Kûnaksa, yn Mesopotaamje, yn it hert fan it Perzyske Ryk. Hoewol't de Tsientûzen troch harren effektivere taktiken stânholden tsjin it folle gruttere leger fan 'e kening, waarden Syrus syn Perzyske troepen útinoarslein en kaam de rebelske prins sels op it slachfjild om. De Griken namen dêrop in definsive posysje yn en rekken besingele troch it ûnbidige Perzyske leger. De Perzen nûgen de Grykske oanfierders út foar ûnderhannelings oer harren ôftocht nei de kust, mar dat bliek in mûklaach te wêzen, en Kleärchus, de fjouwer oare generaals en ferskate oare ofsieren waarden ferriedlik troch de Perzen fermoarde.
Adaptaasjes
The Ten Thousand fan Paul Kearney is in werfertelling fan 'e hiele fjildtocht, mar yn in oare, optochte wrâld, wêryn't tsientûzen Macht-hierlingen byinoar brocht wurde om foar in prins te fjochtsjen dy't syn broer fan 'e troan fan it ûnbidige Assuryske Ryk stjitte wol. Nei't de prins op it slachfjild omkommen is, en harren generaals yn in mûklaach lokke en fermoarde binne, moatte de Macht nije oanfierders kieze en har út it hert fan Assuria in wei nei de kust ta fjochtsje. Yn 'e science fiction is Jack Campbell syn The Lost Fleet-rige basearre op 'e Anabasis, wêryn't de romtefloat fan 'e Alliânsje djip it fijannige gebiet fan it Syndikaat binnenlokke wurdt, wêrnei't se har muoisum wer in wei nei hûs fjochtsje moatte.
Kopenhagen (gemeente)
Yn it ramt fan de weryndieling yn 2007 bleau de gemeente selsstannich, mar it ferlear dêrby de provinsjale status en foarmet no diel fan de regio Haadstêd (Region Hovedstaden).
Aldeskâns
Skiednis
Oan de ein fan de tweintichste iuw waard de fêsting oplape en waard it karakter fan de fêsting dúdliker fuortsterke.
Margareta fan Antiochje
Ikonografy
Fanwegen it foarkommen fan de draak as attribút wurdt Margareta wol lyksteld mei de fan Joaris befrijde keningsdochter. Fierder draacht Margareta fakentiden in krús of in fakkel. Ek komt it foar dat se in palmtûke yn har hân hâldt.
The World Is Not Enough (film)
Plot
Dat is krekt Bond syn bedoeling, mei't er erchtinkend wurden is oer Elektra en har út 'e tinte lokje wol. Sadree't se mient dat Bond dea is, lit se troch har liifwacht Gabor en guon oare trewanten de liifwachten fan M deasjitte en nimt se M sels finzen. Se leit dan út dat sy en Renard minners binne. Sy hat har eigen heit fermoarde út wraak foar syn wegering om losjild te beteljen doe't sy ûntfierd wie. Se is fan doel om ek M, dy't har heit yn dy kwestje oanrikkemandearre hie om sa te hanneljen, dea te meitsjen.
Produksje
Yn novimber 1997, in moanne foar de premiêre fan 'e foargeande James Bond-film Tomorrow Never Dies, seach Barbara Broccoli op 'e tillefyzje yn in aktualiteiterubryk in reportaazje oer de striid fan 'e grutte oaljemaatskippijen om 'e ûnoanboarre ierdoaljeboarnen yn 'e Kaspyske See. Hja kaam ta de konklúzje dat de behearsking fan 'e iennichste oaljepiiplieding út dat gebiet wei nei West-Jeropa ta prima foldwaan soe as de motivaasje foar in antagonist yn in Bond-film. Op basis fan dat idee waard in ferhaal betocht troch senarioskriuwers Neal Purvis en Robert Wade, dat se útwurken ta in senario. Broccoli wie dêrfan tige ûnder de yndruk, benammen fan 'e suggestje fan 'e beide senaristen om fan 'e wichtichste antagonist in frou te meitsjen. Hja sei dêroer yn in fraachpetear: "Mei Elektra mient Bond dat er Tracy¹ fûn hat, mar hy hat eins Blofeld² fûn." ¹) Tracy Bond of grevinne Teresa di Vincenzo is de frou op wa't Bond yn On Her Majesty's Secret Service fereale rekket, en mei wa't er trout, om har oan 'e ein fan 'e film wer te ferliezen as se it slachtoffer wurdt fan in moardoanslach. ²) Ernst Stavro Blofeld is it haad fan 'e terroristyske organisaasje SPECTRE en de wichtichste tsjinstanner fan Bond yn ferskate iere Bond-films.
Distribúsje
De distribúsje fan The World Is Not Enough waard yn 'e Feriene Steaten fersoarge troch Metro-Goldwyn-Mayer en yn oare lannen en territoaria troch United International Pictures. De film gie op 8 novimber 1999 yn Los Angeles yn premiêre, en iepene dêrnei op 19 novimber yn 'e Amerikaanske bioskopen en op 26 novimber yn 'e bioskopen yn it Feriene Keninkryk. It byhearrende soundtrackalbum ferskynde op 9 novimber 1999 by platemaatskippij MCA.
Hans Boekhoven
Nei de hbs studearre er oan de Alliance française yn Parys en oan it City of Londen College yn Londen ear't er yn Grins nei de heao gie. Dêrnei wurke er fan 1971 ôf as earste direksjesekretaris fan de Japanske Hannelskeamer yn Amsterdam. Trije jier letter kaam er yn tsjinst fan Enka in Arnhim en ein 1978 waard er ekonomysk meiwurker by de gemeentesekretary fan Kampen.
Syn heit Gerard Boekhoven hat boargemaster fan ûnder oare Nieuwe Pekela west en fan 1984 ôf gie Hans Boekhoven krekt as syn broer Rudi yn dy syn fuotleasten mei't er yn dat jier boargemaster fan Skiermûntseach waard. Op 1 jannewaris 1998 ferwikselen de boargemasters fan Skiermûntseach en Nijefurd fan harren funksje; offisjeel giene beide mei ferlof en waarden waarnimmend boargemaster yn de oare gemeente. Oanlieding dêrfoar wie dat de posysje fan Boekhoven op Skiermûntseach troch ûnder oare de saak oangeande plysjesjef René Lancee problematysk wurden wie wêrtroch't foar dizze tydlike útwikseling keazen waard. Uteinlik soe er net mear weromkomme nei Skiermûntseach en yn april 1999 waard Boekhoven yn Nijefurd dochs noch per Keninklik Beslút beneamd ta boargemaster.
Mienebêst Ingelân
Skiednis
De earste twa jier fan it Mienebêst bestie der in oanhâldende driging fan ynvaazjes út it Keninkryk Skotlân en/of it Keninkryk Ierlân wei. Under de Trêde Ingelske Boargeroarloch waard yn 1651 Skotlân fierhinne oerweldige en ûnder it bewâld fan in Ingelske gûverneur pleatst, en yn 1652 ferovere it leger ûnder lieding fan Oliver Cromwell ek hiele Ierlân foar it Mienebêst. Sadwaande wie tsjin 1653 it gefaar fan útlânske ynfallen wykt. Boppedat wie it nije regear doe erkend troch bûtenlânske grutmachten, lykas it Keninkryk Frankryk en it Keninkryk Spanje.
Hoewol't de Tsjerke fan Ingelân bestean bleau, waard it episkopaat (de hierargyske gesachsstruktuer) ôfskaft (der wiene dus gjin biskoppen mear, mar allinne predikanten). Benammen op oanstean fan it leger waard it bestean fan in protte ûnôfhinklike tsjerken dulde, hoewol't eltsenien noch hieltyd belesting oan 'e Tsjerke fan Ingelân betelje moast. Fierders fierde it Rompparlemint lytse herfoarmings op it mêd fan it rjocht troch (alle gerjochtlike prosedueres moasten bgl. fan doe ôf oan yn it Ingelsk holden wurde ynstee fan yn it Anglo-Normandysk of it Latyn). In soad fan dy herfoarmings fan it Rompparlemint, dat út strange puriteinen bestie, hiene lykwols te krijen mei noarmen en wearden. Sa waarden teäters en skouboargen sletten (toanielspyljen soe amoreel wêze) en waard de tsjerkegong op snein strang ferplichte.
Nei de opheffing fan it Rompparlemint wie der in koarte perioade wêryn't Cromwell en it leger de allinnichhearskippij hiene. Der wie op dat stuit net ien mear dy't it grûnwettich gesach hie om in ferkiezings út te skriuwen, mar Cromwell woe ek gjin militêre diktatuer ynstelle. Dêrom stalde er yn july 1653 in 'nominearre assimblee' gear, wêrfan't er ferwachte dat dy dwaan soe wat hy woe, om't it leger alle leden nominearre. Dat lichem waard bekend ûnder de spotnamme 'Barebone's Parlemint', nei ien fan 'e leden, de baptistyske keapman Praise-God Barebone, ien fan 'e earste gewoane boargers dy't ea yn in Ingelsk parlemint opnommen waarden. De algemiene opfetting wie dat dit parlemint út 'ynferieure' lju bestie, mar feitliks hearden 110 fan 'e 140 leden ta de legere adel, en ek fan 'e oare tritich hiene de measten goed ûnderrjocht genoaten.
Rehobothtsjerke (Sumar)
Skiednis
Yn 1911 waard útein set mei de bou fan in tsjerke, pastory, konsistoarje en wenning foar de koster foar de grifformearde gemeente. It gebou krige de namme Rehoboth, in ferwizing nei it ferhaal yn Genesis 26 oer Izaäk.
Op snein 6 maart 2005 waard de lêste tsjinst in de Rehobothtsjerke fierd. Yn 2006 gyngen de beide gemeenten fierder as Protestanske Gemeente Sumar.
Frjentsjerter Fiifdielen
De Frjentsjerter Fiifdielen wie in jongere namme foar ien fan 'e âlde distrikten fan it Fryske Westergoa, dat oarspronklik bekend stie ûnder de namme Frjentsjer of in fariant dêrfan. De namme tsjut op de fiif gearwurkjende fiifdielen fan dat distrikt. De reden foar dy namme wie dat de stêd Frjentsjer it sintrum fan dit distrikt wie yn in tiid dat de âlde Middelsee it gebiet noch skate fan Ljouwert. De Frjentsjerter Fiifdielen moatte net betize wurde mei de Frjentsjerter Fiifgea, dat in gearwurkingsferbân tusken fiif doarpen yn âlde Frjentsjerteradiel wie.
Ola Mafaalani
Karriêre
By it NNT iepene Mafaalani mei in folslein eigen ferzje fan 'e trageedzje Medéa, fan 'e Aldgrykske toanielskriuwer Euripides. Dêrnjonken regissearre hja by it NNT û.m. ek La Divina Commedia fan Dante Alighieri; Elf Minuten fan Paul Coelho; Hamlet fan William Shakespeare; Fellini, in foarstelling oer libben en wurken fan filmmakker Federico Fellini; en De Laatkomer fan Dimitri Verhulst. Op it stuit wurket se oan in nije foarstelling foar 2016, dy't toanielbewurking wurde moat fan 'e populêre Deenske tillefyzjerige Borgen.
Tsjerke fan Allingawier
Skiednis
Om't de grifformearden en herfoarmen fan Allingawier, Eksmoarre en Gaast yn 1985 in federatyf ferbân oangyngen, waard de herfoarme tsjerke fan Allingawier oerstallich en troch de gemeente ôfstjitten. Noch foar de oerdracht oan de Stifting Alde Fryske Tsjerken waard de tsjerke yn it ein fan de jierren 1970 restaurearre.
Sunny Boy
(net te betiizjen mei Sonny Boy)
Son en Breugel
Polityk
Koalysje 2006-2010: VVD, CDA en GreenLeft-PvdA (meiïnoar 9 sitten fan de 17).
Ishøj (gemeente)
Ishøj is in foarstêdgemeente fan Kopenhagen yn de regio Haadstêd (Deensk: Region Hovedstaden) yn Denemark.
Marshal (plysje)
It ferskil is lykwols dat in sheriff oan it haad stiet fan 'e plysje fan in county, wylst in marshal oan it haad stiet fan 'e plysje (of de iennichste plysje is) yn in stêd (city), stedsje (town) of plattelânsdistrikt (township). It komt ek foar dat plakken sawol in sheriff as in marshal hawwe; dêrby giet it dan almeast om stêden of stedsjes dy't ek it haadplak fan in county binne, en dêr't dan dus ek de sheriff fan 'e county syn haadkertier hat. Yn tinbefolkie countys mei inkeld lytsere plakken kin it lykwols ek foarkomme dat der hielendal gjin marshals binne, mar allinnich mar in sheriff, dy't dan de hiele county as syn jurisdiksjegebiet hat. Om't neffens de Amerikaanske Grûnwet eltse county in eigen sheriff hawwe moat, besteane der gjin countys sûnder sheriff.
Saloon
Oansjen
Fierders koe it frijwat ferskille hoe't saloons derút seagen, en behalven mei plak en tiid hie dat ek te krijen mei de etnyske groep dy't der betsjinne waard. Sa joegen de Ieren de foarkar oan in tooch dêr't men by stean moast, dêr't benammen whiskey skonken waard en dêr't froulju inkeld by de efterdoar betsjinne wurde koene. Saloons foar Dútsers wiene folle feller ferljochte, en wiene wat it ferkeapjen fan iten oangie suver in restaurant allyk, wylst men jins bier yn sokke gelegenheden oan in tafel dronk en net oan 'e tooch. Ek Skandinaviërs, Griken, Italjanen en oaren hiene saloons mei eigen skaaimerken.
Nikolaastsjerke (Kloosterburen)
Beskriuwing
De tsjerke ferlear yn 2015 syn iuwenâlde religieuze funksje en waard oerdroegen oan de stifting "SintJan". De PKN stelde by de oerdracht as betingst dat de tsjerke foar it hiele doarp beholden wurden moast.
Protestantske tsjerke fan Gasselternijveen
Skiednis
Nei't Gasselternijfean tsjerklik sûnt de stifting yn 1663 ûnder Gasselte foel, krige it doarp yn 1707 foar it earst in eigen tsjerkegebou. Healwei de 19e iuw waard de tsjerke te lyts foar it tanimmende ynwennertal fan it doarp. It wie yn de tiid dat dûmny Johannes Elias Feisser, dy't foar in gruttere tsjerke krewearre, spul krige mei de tsjerkfâden om't er langer wegere bern te dopen. De dûmny wie nammentlik oanhinger woarn fan de Doopte Kristenen, dy't letter baptisten neamd waarden. It lied lang om let ta de ôfsetting fan de predikant en yn 1845 liet er him tegearre mei sân oare herfoarme leden troch dûmny Köbler út Hamburch dope. Dêrmei ûnstie de earste baptistegemeente fan Nederlân. Nettsjinsteande dat kaam der dochs in nije herfoarme tsjerke. De tastimming foar de bou folge yn 1856 en yn 1859 waard de nijbou foltôge. Al in jiermannich letter ûnstiene der swierrichheden mei de dakruter dy't midden op it dak stie om't'er te swier wie foar it gebou. Op in eigen fundearring waard doe de tsjintwurdige toer foar de tsjerke boud. Yn de toer hinget in yn 1859 troch de firma Elzinga út Grins getten klok.
Sûnt 1997 is de tsjerke in ryksmonumint.
Francisco de Zurbarán
Styl
Zurbarán skildere syn figueren rjochtstreeks út de natoer. Hy hie in bysûndere jefte foar it skilderjen fan, foaral wite, draperyen; de huzen fan de wytreade kartuzers binne sadwaande ek rynsk oanwêzich yn syn skilderijen. Hy soe syn hiele, oars bloeiende, karriêre fêsthâlde oan deselde wurkwize op in pear útsûnderingen nei. Zubaratáns súkses bleau folslein beheind ta Spanje.
Angel Dark
Lichemsskaaimerken
Neffens har offisjele opjefte is Angel Dark 1.74 m lang, mei in gewicht fan 54 kg en in natuerlik kupmaat 32C.
Filmyndustry
De âldste konsintraasje fan filmyndustry yn 'e wrâld, en de grutste as men rekkenet neffens de hichte fan 'e winst dy't der makke wurdt, is Hollywood, yn Súdlik Kalifornje, hoewol't ûnder de beneaming 'Hollywood' ornaris ek de films beflapt wurde dy't yn 'e rest fan 'e Feriene Steaten makke wurde. De Yndiaaske filmyndustry (mei as wichtichste sintrum Bollywood, yn Bombay) is lykwols it grutst as men rekkenet neffens bioskoopkaartsjes dy't jiers ferkocht wurde (3,5 miljard tsjin 2,6 miljard ferkocht troch Hollywood).
Adelboarst
It wurd adelboarst is in ferbastering fan it wurd adelbursche, dat is edelknaap (paazje). De namme is noch út de tiid dat allinne jonges út aadlike famyljes talitten waarden ta de offisiersoplieding. Fan 1983 ôf wurde oan it KIM ek froulike adelboarsten talitten oan it KYM. De Ingelske namme fan dizze rang is Midshipman, de Dútske Seekadett en de Russyske ''Mitsjman.
Rie
"Rie" of "ried" hawwe yn de Wikipedy ferskate betsjuttings:
Swimmen op de Paralympyske Simmerspullen 2020
Manlju
{| width=60%
Mingd
{| width=60%
Johan Eilerts de Haan
Neitins
It Eilerts de Haanberchtme is neamd nei Johan Eilerts de Haan. Op 5 desimber 1912 waard in boarstbyld fan him yn Paramaribo by it Vaillantsplein oprjochte. Dit troch Bart van Hove makke byld waard letter ferpleatst nei de Lytse Combéwei en dêrnei nei de tún fan it Surinaamsk Museum oan de Commewijnestrjitte. Fierder is it yn 1921 boude opnimmingsfartúch Hr. Ms. Eilerts de Haan nei him neamd en stiet syn boarstbyld yn it Keninklik Ynstitút foar de Tropen yn Amsterdam.
List fan Yslânske ambassadeurs yn Noarwegen
Dit is in list fan Yslânske ambassadeurs yn Noarwegen.
Joazef fan Arimatéa
Oerlevering
De apokriven Acta Pilati út de 5e iuw skriuwe mear oer Joazef fan Arimatéa fan de evangeeljes en berjochtsje oer in arrestaasje fan Joazef, nei't ûntdutsen waard dat Jezus' grêf nei de opstanning leech wie. Joazef waard beskuldige fan it stellen fan it lichem en ta fjirtich jier finzenis feroardiele. Yn de finzenis ferskynde Kristus foar Joazef en joech him doe de tsjelk fan it lêste jûnsmiel mei de opdracht om dêr op te passen. Tanksij de krêft fan de tsjelk wist Joazef syn straf te oerlibjen: alle dagen brocht in do Joazef in stik bôle, dat op de tsjelk lein waard.
Kubike meter
Foar fêste stoffen
By fêste stoffen sit der gauris loaze romte (lucht) tusken de stof dêr't it om giet. Dat is bygelyks by brânhout it gefal. Men sprekt dan fan in losse kúb hout, wêrby't de tuskenromtes meirekkene binne by it berekkenjen fan 'e kubike meter. By in fêste kúb hout rekkenet men de tuskenromtes lykwols net mei, wat betsjut dat in fêste kúb hout mear romte ynnimt as in losse kúb hout (feitliks likernôch 1,7 kúb). De term 'stêre' is in âlde (mar noch altyd brûkte) oantsjutting foar in kreas opsteapele losse kúb hout.
Kleaster fan it Teken fan Abalak
Skiednis
thumb|left|175px| Ikoan fan it Teken Yn 1636 waard yn Albarak foar de ikoan fan de Mem Gods fan it Teken in houten tsjerke boud. Oan it ein fan de 17e iuw waard op it plak fan de ôfbaarnde houten tsjerke in stiennen tsjerkekompleks yn de styl fan de kozakkebarok boud: de 'Katedraal fan it Teken' (of Znamenski-katedraal) yn de jierren 1683–1691; de 'Nikolaastsjerke' wat letter yn 1748–1750 en de 'Marije fan Egyptetsjerke' mei in klokketoer fan 1752 oant 1759.
List fan Yslânske ambassadeurs yn Uganda
Dit is in list fan Yslânske ambassadeurs yn Uganda.
Willem Harmsma
Libben en wurk
Harmsma wie in soan fan Oebele Harmsma en Jannetje Swaan. Heit waard berne op De Himrik, waard learaar yn Dokkum en letter skoalhaad yn Hasselt. Yn 1938 boaske Harmsma oan Greta Cornelia Otten (1909-1984).
Fraser (rivier yn Britsk-Kolumbia)
Skiednis
Yn 1828 folge George Simpson de Fraser streamôf, benammen om't er hope dat de rivier oer syn folle lingte befarber blike soe te wêzen, ek al hie Simon Fraser dúdlik oanjûn dat dat net sa wie. It wie Simpson, dy't foar de Britske Hudsonbaaikompanjy wurke, der om te dwaan en stel fêst oft Fort Langley gaadlik wie om 'e wichtichste hannelspost oan 'e westkust te wurden. Doe't er lykwols de Fraser Canyon sjoen hie, besefte er dat Fort Langley nea Fort Vancouver, op 'e grins fan wat no Washington en Oregon is, ferfange koe, mei't de ôffeart fan 'e Fraser troch de kleau in wisse dea betsjutte.
Yn 1998 waard de rivier de Fraser, om syn natoer en wichtige rol yn 'e skiednis fan Britsk-Kolumbia, oanwiisd as in Kanadeeske Erfskipsrivier. It is de langste rivier fan Kanada dy't as sadanich oanwiisd is.
Christoph Sanders
Aktearkarriêre
Tsjin dy tiid hie Sanders al ferskate jierren lid west fan it toanielselskip YouTheater fan it Flat Rock Playhouse, de steatsskouboarch fan Noard-Karolina. Hy spile û.m. yn produksjes fan A Christmas Carol, The Lion, the Witch and the Wardrobe en Bye, Bye, Birdie. Fierders wied er fan syn tolfde oant syn sechstjinde te sjen yn ferskate reklamespotsjes op 'e tillefyzje.
DE - Treinstellen DE (Blauwe Ingel)
Nei de bûtentsjinststelling
De eardere Oostnet-treinstellen 164 en 180 binne nei de Haarlem IJmuidense Spoorweg Maatschappij (HIJSM) te Haarlim gien. De 164 waard yn it neijier fan 2005 trochferkocht oan in firma yn Hoogwoud. De ABk is dêr, krekt as in tal oare ferfiermiddels te hier as fakânsjeappartemint. De Bk is sloopt, de kop waard behâlden en krige in plak op it hiem. De 180 waard yn 2020 oer it paad nei Hengelo ferpleatst om dêr opknapt te wurden om yn Twekkelo tsjinst te dwaan as wacht - en skûlgelegenheid by in spoarfytsebedriuw.
Ottawa Stamme fan Oklahoma
De Ottawa Stamme fan Oklahoma (Ingelsk: Ottawa Tribe of Oklahoma) is in federaal erkende Yndiaanske stamme-organisaasje yn 'e Feriene Steaten, dy't fêstige is yn it uterste noardeasten fan 'e steat Oklahoma. Dizze stamme bestiet út etnyske Ottawa, dy't yn 'e njoggentjinde iuw út it gebiet fan 'e Grutte Marren wei deportearre waarden, earst nei Kansas, en letter nei Oklahoma. De organisaasje hat likemin as oare Yndianestammen yn Oklahoma in eigen reservaat. Yn 'e tweintichste iuw gie ek de federale erkenning lange tiid ferlern, mar dy waard 1978 weromwûn. It haadkertier fan 'e Ottawa Stamme fan Oklahoma stiet yn 'e stêd Miami (Oklahoma).
Skiednis
Yn 'e iere njoggentjinde iuw hiene de Ottawa yn Ohio, Illinois en súdlik Michigan ferskate Yndianereservaten: Blanchard's Fork, Roche de Bœuf en Auglaize. Yn 1830 naam it Amerikaanske Kongres lykwols de Wet op de Yndiaanske Ferwidering oan, wêrby't de deportaasje fan Yndiaanske stammen nei gebieten bewesten de Mississippy regele waard om romte te meitsjen foar blanke kolonisten. Neitiid waarden de Ottawa yn Ohio, Illinois en súdlik Michigan ûnder druk set om 'frijwillich' har lân op te jaan. Uteinlik tekenen harren foaroanlju yn 1833 in 'ferwideringsferdrach', wêrby't de Ottawa earst nij lân krije soene yn Iowa. Nei't it ferdrach al tekene wie, makke it Amerikaanske regear dêr lykwols ynstee Kansas fan, dat noch in stik fierder nei it westen ta lei.